****

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA KLOŠTAR PODRAVSKI**

**Jedinstveni upravni odjel**

KLASA: 112-014/22-01/03

URBROJ: 2137-16-01/01-22-03

KLOŠTAR PODRAVSKI:, 22.srpnja 2022.

Na temelju članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'', broj 86/08, 61/11, 4/18 i 112/19), Plana o izmjeni Plana prijema u službu u Jedinstveni upravni odjel Općine Kloštar Podravski za 2022. godinu („Službeni glasnik Koprivničko-križevačke županije“ broj 19/22) te Pravilnika o unutarnjem redu u Jedinstvenom upravnom odjelu Općine Kloštar Podravski (''Službeni glasnik Koprivničko-križevačke županije'', broj 16/22 ) pročelnica Jedinstvenog upravnog odjela, raspisuje

**JAVNI NATJEČAJ**

**za prijem u službu na neodređeno vrijeme u Jedinstveni upravni odjel na radno mjesto Referent-Komunalni redar**

* **Referent-Komunalni redar – 1 izvršitelj/ica**
* Stručni uvjeti:
* najmanje gimnazijsko srednjoškolsko obrazovanje ili srednja stručna sprema upravne, ekonomske, prometne, tehničke ili poljoprivredne struke,
* najmanje jedna godina radnog iskustva na odgovarajućim poslovima,
* položen državni ispit
* poznavanje rada na računalu
* vozačka dozvola B kategorije

Opći uvjeti:

* punoljetnost
* hrvatsko državljanstvo
* zdravstvena sposobnost za obavljanje poslova

**Opis poslova radnog mjesta:**

* obavlja jednostavnije poslove provedbe nadzora nad primjenom općinskih propisa kojima se uređuje komunalni red i održavanje nerazvrstanih cesta, uporaba javnih prometnih površina za rezervirana parkirališna mjesta, promet na području općine, te propisa kojim se uređuje držanje životinja za društvo i životinja opasnih za život ljudi i postupanje s njima u dijelu koji se odnosi na kretanje pasa (40%),
* donosi rješenja kojima naređuje radnje u svrhu održavanja komunalnog reda (20%),
* sudjeluje u provođenju izvršenja rješenja (10%),
* vodi evidenciju o iskaznici, oznaci i službenoj odjeći komunalnih redara (10%),
* izrađuje izvješća o obavljenim nadzorima (10%),
* obavlja i druge poslove koje po nalogu pročelnika Jedinstvenog upravnog odjela (10%).

Riječi i pojmovi koji imaju rodno značenje, korišteni u ovom natječaju, odnose se jednako na muški i ženski rod, bez obzira jesu li korišteni u muškom ili ženskom rodu.

Natjecati se mogu osobe oba spola.

Služba se zasniva na neodređeno vrijeme uz obvezni probni rad od 3 mjeseca.

U službu ne mogu biti primljene osobe za koje postoji zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'', broj 86/08, 61/11, 4/18 i 112/19).

Ukoliko kandidat nema položen državni ispit, dužan ga je položiti u roku od 6 mjeseci od početka obavljanja službe.

Dokaz o zdravstvenoj sposobnosti dostavit će samo kandidat koji bude izabran.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju, smatrat će se da je povukao prijavu na javni natječaj.

Na web stranici Općine Kloštar Podravski ([www.kloštarpodravski.hr](http://www.kloštarpodravski.hr)) naveden je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja, te izvori za pripremanje kandidata za tu provjeru.

Na istoj web stranici i na oglasnoj ploči Općine Kloštar Podravski objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

**Uz prijavu na javni natječaj** kandidati su dužni priložiti:

a) životopis,

b) presliku osobne iskaznice,

c) presliku dokaza o stručnoj spremi (diploma/svjedodžba),

d) dokaz o radnom iskustvu na odgovarajućim poslovima (ugovor o radu, rješenje o rasporedu na radno mjesto, potvrdu poslodavca iz koje je vidljivo da kandidat radi ili je radio na odgovarajućim poslovima, s opisom posla i u kojem vremenskom razdoblju i sl., za cijeli period koji je naveden kao uvjet u natječaju),

e) elektronički zapis podataka iz područja radnih odnosa (dokaz o radnom iskustvu) - izdaje Hrvatski zavod za mirovinsko osiguranje (HZMO),

- ukoliko neki kandidat ispunjava uvjet pod d), dakle ima najmanje 1 godinu radnog iskustva do 30. lipnja 2013. godine može kao dokaz o radnom iskustvu dostaviti presliku radne knjižice u svrhu dokazivanja staža stečenog do 30. lipnja 2013. godine,

f) dokaz o položenom državnom stručnom ispitu (preslika)

g) uvjerenje o nekažnjavanju (ne starije od 30 dana do dana objave natječaja),

h) presliku vozačke dozvole,

i) vlastoručno potpisanu Privolu za prikupljanje i obradu podataka u određenu svrhu,

(obrazac izjave nalazi se na web stranici Općine (www.klostarpodravski.hr),

j) vlastoručno potpisanu izjavu o nepostojanju zapreka iz članak 15. i 16. iz Zakona o službenicima i namještenicima u lokalnoj i područnoj (regionalnoj) samoupravi ( Narodne novine broj 86/06, 61/11 i 4/18), (obrazac izjave nalazi se na web stranici Općine (www.kloštarpodravski.hr)

Urednom prijavom smatra se samo ona prijava koja sadrži sve podatke i priloge naveden u oglasu.

Kandidat koji ima pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje se vidi navedeno pravo.

Kandidati koje se pozivaju na pravo prednosti pri zapošljavanju, sukladno članku 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17 i 98/19), članku 48. Zakona o civilnim stradalnicima iz Domovinskog rata (''Narodne novine'', broj 84/21), članku 48.f Zakona o zaštiti vojnih i civilnih invalida rata (''Narodne novine'', broj 33/92, 77/92, 58/93, 2/94, 76/94, 108/95, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', broj 157/13, 152/14, 39/18 i 32/20), dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17 i 98/19) i člankom 48. Zakona o civilnim stradalnicima iz Domovinskog rata ''(Narodne novine'', broj 84/21), uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidati koji ostvaruju pravo prednosti pri zapošljavanju, sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', broj 157/13, 152/14, 39/18 i 32/20), te odredbi članka 48.f Zakona o zaštiti civilnih i vojnih invalida rata (''Narodne novine'', broj 33/92, 77/92, 58/93, 2/94, 76/94, 108/95, 82/01, 103/03, 148/13 i 98/19) dokazuju to pravo izvornikom rješenja ili potvrdom o priznatom statusu osobe s invaliditetom. Uz prijavu na javni natječaj dužni su priložiti sve dokaze o ispunjavanju traženih uvjeta.

Ako se kandidat poziva na pravo prednosti prilikom zapošljavanja, a nije priložio sve dokaze sukladno posebnom propisu na temelju kojeg se poziva na pravo prednosti prilikom zapošljavanja, iste prijave će se razmatrati kao i sve ostale prijave kandidata koji ne ostvaruju pravo prednosti zapošljavanja prema posebnim propisima.

Kandidat/kinja pripadnik/ica nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (''Narodne novine'', broj 155/02, 47/10, 80/10 i 93/11 – Odluka Ustavnog suda Republike Hrvatske), bez obveze dostavljanja dokaza o nacionalnoj pripadnosti.

Prijave na javni natječaj s dokazima o ispunjavanju propisanih uvjeta dostavljaju se u roku od 8 dana od objave javnog natječaja u ''Narodnim novinama'' na adresu:

OPĆINA KLOŠTAR PODRAVSKI,

Kralja Tomislava 2, 48362 Kloštar Podravski

s naznakom **„*Javni natječaj za referenta-komunalnog redara - ne otvaraj''*** ili se mogu predati neposredno u pisarnici Općine Kloštar Podravski u zatvorenoj omotnici radnim danom ponedjeljkom, srijedom i četvrtkom od 07-15 sati, utorkom od 07-17 sati i petkom od 07 do 13 sati sati.

Neuredne i nepravodobne prijave neće se razmatrati.

O rezultatima javnog natječaja kandidati će biti obaviješteni u zakonskom roku, dostavom rješenja o prijmu u službu izabranog kandidata.

 Pročelnica

Nataša Martinčević